IEC ร่วมทุน “ยูนานวอเตอร์ อินเวสเมนต์” ลงทุนโรงงานไฟฟ้าพลังงานขยะ
IEC ร่วมทุน "ยูนานวอเตอร์ อินเวสเมนต์" เพื่อลงทุนโรงไฟฟ้าพลังงานขยะ ในจ.ภูเก็ต ที่ยูนานวอเตอร์ฯเข้าซื้อกิจการด้วยมูลค่ากว่า 2,500 ล้านบาท หรือ 70 เหรียญสหรัฐ 
20 ม.ค. 2559

บริษัท อินเตอร์เนชั้นเนิลเอนจีเนียริง จำกัด (มหาชน) หรือ IEC ระบุว่า บริษัทได้ร่วมทุนกับบริษัท ยูนานวอเตอร์ อินเวสเมนต์ จำกัด (มหาชน) และลงนามแล้วเมื่อวันที่ 7 ม.ค. 59 ที่ผ่านมา เพื่อลงทุนโรงไฟฟ้าพลังงานขยะ ในจ.ภูเก็ต ที่ยูนานวอเตอร์ฯเข้าซื้อกิจการด้วยมูลค่ากว่า 2,500 ล้านบาท หรือ 70 เหรียญสหรัฐ
นอกจากนี้ บริษัทยังมีอีก 4 โครงการที่อยู่ระหว่างดำเนินการ ที่สามารถรับรู้รายได้ในปี 59  ได้แก่ โครงการโรงไฟฟ้าโอแก๊ส  จ.กำแพงเพชร กำลังการผลิต 5.26 เมกะวัตต์  โครงการโรงไฟฟ้าโอแก๊ส  จ.สุพรรณบุรี ขนาด 4 เมกะวัตต์  โรงไฟฟ้าชีวมวล จ.สระแก้ว แห่งที่ 2 มีกำลังการผลิต 8 เมกะวัตต์ (มีสัญญา 7 ปีกับกฟภ.) และโครงการผลิตเม็ดพลาสติก จากพลาสติกปนเปื้อนเพื่อการส่งออกที่หาดใหญ่ ขนาดกำลังการผลิต วันละไม่น้อยกว่า 60ตัน
ทั้งนี้ บริษัทคาดว่ารายได้ในปี 59 จะเติบโตแบบก้าวกระโดดจากปี 58 ที่มีรายได้ 162 ล้านบาท
 
 